Yehowa Odasefohi bɔɔ mɔde kaa a ma ha nɛ kake peemi nɛ hi mɛ nitsɛmɛ a wekuhi a mi, nɛ jã kɛ̃ nɛ a bɔɔ mɔde kaa a maa ye bua nihi konɛ kake peemi nɛ hi a wekuhi a mi hulɔ. Yehowa Odasefohi ngɛ bu kɛ ha Mawu kaa lɛ ji weku Sisi Tolɔ. (1 Mose 2:
Bɔ Nɛ Yehowa Odasefohi Haa Suɔmi Nɛ Mi Wa Hii Weku Mi Bimɛ A Kpɛti Ha
Wa bɔɔ mɔde nɛ waa kɛ ga womihi nɛ ngɛ Baiblo ɔ mi ɔ tsuɔ ní, ejakaa a yeɔ bua wɔ nɛ wa peeɔ hunomɛ, yigbayi, kɛ fɔli kpakpahi. (Abɛ 31:10-
"Jeha ekpa nɛ sɛ hlami ngɛ wa gba sisi himi ɔ mi ɔ hyi kɛ pɛ kɛ abofu sɔuu. Se benɛ Ivete ba pee Yehowa Odasefo no se ɔ, e jeɔ suɔmi babauu kpo, nɛ e toɔ e tsui si. Tsakemihi nɛ e pee ɔ baa wa gba a yi."
—Clauir, e je Brazil.
"Benɛ ye huno Chansa kɛ Yehowa Odasefohi bɔni Baiblo ɔ kasemi ɔ, i te si kɛ wo lɛ, ejakaa i susu kaa Odasefohi kɛ mi gbami baa wekuhi a mi. Kɛ je jamɛ a be ɔ mi ɔ, i ba na kaa Baiblo ɔ ye bua nɛ wa gba si himi ɔ pee kpakpa."
—Agness, e je Zambia.
Ke wa ngɛ fiɛɛe ha nihi ɔ, wa tsɔɔ mɛ kaa ke a ngɔ nile munyuhi nɛ ngɛ Baiblo ɔ mi ɔ kɛ tsu ní ɔ, e maa ye bua mɛ konɛ
A kɛ nile nɛ hla nɔ nɛ a kɛ maa sɛ gba si himi mi
A nyɛ nɛ a da haomihi nɛ a kɛ maa kpe ngɛ a gba si himi ɔ mi kekle jeha a mi ɔ nya
A le bɔ nɛ a kɛ nganyɛmɛ kɛ ngatsɛmɛ maa hi si ha
A le bɔ nɛ a maa to a sika he blɔ nya ha
A kpa pɛmi
A le bɔ nɛ a kɛ a sibi a tɔmi maa pa ha
A le bɔ nɛ a ma tsɔse jokuɛ ɔmɛ ha
Ke nɔ ko ba pee Odasefo no ɔ, anɛ lɔ ɔ ngɔɔ pɛ kɛ baa gba si himi ɔ mi lo?
Be komɛ ngɛ nɛ e kɛ pɛ baa gba si himi ɔ mi. Kaa nɔ hyɛmi nɔ́ ɔ, ngɛ jeha 1998 ɔ mi ɔ, níhi a mi hlami ní tsumi ko nɛ a tsɛɛ ke Sofres ɔ bɔ amaniɛ kaa, ke a ngɔ gba si himi 20 tsuaa 20 ɔ, e mi kake kɛ haomi nguanguahi kpe benɛ gba si himi ɔ mi nɔ kake ba pee Odasefo no.
Yesu gba kɛ fɔ si kaa nihi nɛ a kɛ níhi nɛ e tsɔɔ ɔ tsuɔ ní ɔ, a weku li maa te si kɛ wo mɛ. (Mateo 10:32-
Benɛ kojomi he nɛ ji, European Court of Human Rights ɔ ngɛ nya pomi munyu nɛ a kɛ fɔ Yehowa Odasefohi a nɔ kaa a ngɔɔ mi gbami kɛ baa wekuhi a mi ɔ mi hyɛe ɔ, a tsɔɔ kaa weku li nɛ a pi Odasefohi ɔ mohu nɛ a ngɔɔ pɛ kɛ baa weku ɔ mi ke a kua kaa "a ma je bu kpo kɛ ha he blɔ nɛ a weku no ɔ ngɛ kaa e ma nyɛ maa hla jami nɛ e suɔ ɔ." Kojomi He ɔ de hu ke: "Si fɔfɔɛ nɛ ɔ pɔɔ bami ngɛ weku mi bimɛ nɛ a be jami kake mi ɔ a kpɛti, nɛ pi Yehowa Odasefohi pɛ nɛ a kɛ si fɔfɔɛ kaa kikɛ kpee." * Ke a te si wo Yehowa Odasefohi ngɛ a jami ɔ he je po ɔ, a bɔɔ mɔde kaa a kɛ Baiblo mi ga womi nɛ ɔ ma tsu ní. Baiblo ɔ de ke: "Nyɛ ko pee nɔ ko yayami kɛ to yayami nane mi. . . . Ke e maa hi ɔ, nyɛɛ bɔ mɔde nɛ nyɛɛ kɛ nɔ tsuaa nɔ nɛ hi si ngɛ he jɔmi mi."
Nɔ́ He Je Nɛ Yehowa Odasefohi He Ye Kaa E Sa Nɛ A Kɛ Nihi Nɛ Ngɛ A Jami ɔ Mi Pɛ Nɛ E Sɛ Gba Si Himi Mi
Odasefo ɔmɛ kɛ Baiblo mi blɔ tsɔɔmi kaa 'a kɛ nɔ ko nɛ e le Nyɔmtsɛ ɔ pɛ nɛ sɛ gba si himi mi' ɔ tsuɔ ní. Enɛ ɔ tsɔɔ kaa a kɛ nihi nɛ ngɛ a hemi kɛ yemi ɔ mi pɛ nɛ sɛɛ gba si himi mi. (1 Korinto Bi 7:
Se Odasefohi wui a jami ɔ mi bimɛ he wami kaa a je a hunomɛ loo a yihi nɛ a pi Odasefohi a he. Baiblo ɔ de ke: "Ke nyumu nɛ le Kristo ngɛ yo nɛ lɛɛ e li Kristo, se kɛ̃ ɔ, yo ɔ kplɛɛ kaa e kɛ lɛ maa hi si ɔ, nyumu ɔ ko ngmɛɛ e he. Ke yo nɛ le Kristo ngɛ huno nɛ lɛɛ e li Kristo, se kɛ̃ ɔ, nyumu ɔ kplɛɛ kaa e kɛ lɛ maa hi si ɔ, yo ɔ kó kua lɛ gbami." (1 Korinto Bi 7: